MAJOR ผนึก ITC เปิดบริการโรงภาพยนตร์ เอาใจคนรักสุนัข-แมว “i-Tail PET CINEMA” แห่งแรก
MAJOR จับมือ ITC เปิดโปรเจกต์ใหญ่แห่งปี “i-Tail PET CINEMA” สำหรับคนรักสุนัขและแมวแห่งแรกของประเทศไทยมอบประสบการณ์สุดพิเศษเอาใจสาวกทาสหมาและทาสแมวได้ใช้เวลาพักผ่อนดูหนังร่วมกับน้องได้ พร้อมให้บริการเร็วๆ นี้
MAJOR จับมือ ITC เปิดโปรเจกต์ใหญ่แห่งปี “i-Tail PET CINEMA” สำหรับคนรักสุนัขและแมวแห่งแรกของประเทศไทยมอบประสบการณ์สุดพิเศษเอาใจสาวกทาสหมาและทาสแมวได้ใช้เวลาพักผ่อนดูหนังร่วมกับน้องได้ พร้อมให้บริการเร็วๆ นี้
4 เม.ย. 2566

นายวิศรุต พูลวรลักษณ์ รองประธานกรรมการ และนายนรุตม์ เจียรสนอง รองประธานเจ้าหน้าที่บริหารฝ่ายการตลาด บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR ลงนามความร่วมมือ (MOU) กับ นายพิชิตชัย วงศ์ปิยะ ประธานเจ้าหน้าที่บริหาร และ นายพรชัย ตติยชัยทวีสุข รักษาการประธานเจ้าหน้าที่ด้านการพาณิชย์ บริษัท ไอ-เทล คอร์ปอเรชั่น จำกัด (มหาชน) หรือ ITC บริษัทผู้นำธุรกิจผลิตอาหารสัตว์เลี้ยงภายใต้แนวคิด Pet-Centric ในเครือไทยยูเนี่ยน เปิดโปรเจกต์ใหญ่แห่งปี “i-Tail PET CINEMA” โรงภาพยนตร์สำหรับคนรักสุนัขและแมวแห่งแรกของประเทศไทย มอบประสบการณ์สุดพิเศษเอาใจสาวกทาสหมาและทาสแมวได้ใช้เวลาพักผ่อนดูหนังร่วมกับน้องได้ พร้อมให้บริการเร็วๆ นี้ เฉพาะที่โรงภาพยนตร์เมกา ซีนีเพล็กซ์, อีสต์วิลล์ ซีนีเพล็กซ์ และ เมเจอร์ ซีนีมา โรบินสันราชพฤกษ์ ในไตรมาส 2/2566 โดยมี นายไชยวัฒน์ เจริญรุจิตานนท์ ประธานเจ้าหน้าที่ด้านการเงิน ITC ร่วมเป็นสักขีพยาน ณ โรงภาพยนตร์ เมกา ซีนีเพล็กซ์